Publication: Magyar Közlöny
Issue: MK-2004-204 (Year: 2004, Number: 204)
Era: 2004-2010
Section: 8. számú melléklet a 383/2004. (XII. 29.) Korm. rendelethez
Paragraph Index: 1041

k) Az 5. pont a következõ szövegrésszel egészül ki: „Év végén a zárlati mûveletek keretében a finanszírozási célú pénzügyi mûveletek közgazdasági és funkcionális osztályozás szerinti kiadásai és bevételei összevezetésre kerülnek. A forgatási célú értékpapírok értékesítésének (beváltásának) évközi bevételi összege és vásárlásának kiadási összege közül a kisebb kerül átvezetésre a pénzforgalom nélküli költségvetési bevételek és kiadások sajátos elszámolása technikai számla közbeiktatásával. A nettósítást követõen, amennyiben a forgatási célú értékpapír kiadási elõirányzata kisebb, mint a kiadási elõirányzat teljesítése számla egyenlege, illetve, ha a forgatási célú értékpapír bevételi elõirányzata kisebb, mint a bevételi elõirányzat teljesítése számla egyenlege, akkor az államháztartás szervezete köteles a költségvetési hiány/többlet nagyságát finanszírozó elõirányzatát módosítani. A finanszírozási célú pénzügyi mûveletek közgazdasági és funkcionális osztályozás szerinti kiadásai és bevételei közötti év végi egyezõség biztosítása érdekében a finanszírozási mûveletek közgazdasági kiadásai és bevételei zárlati összevezetésével egyidejûleg a funkcionális osztályozás szerinti finanszírozási szakfeladat évközi kiadásai és bevételei is összevezetésre kerülnek a pénzforgalom nélküli funkcionális költségvetési bevételek és kiadások sajátos elszámolása technikai számla közbeiktatásával. A zárlati mûveletek keretében a rövid lejáratú mûködési (likviditási) célú hitelek felvételével és visszafizetésével, valamint a mûködési célú rövid lejáratú kötvény kibocsátásával és beváltásával kapcsolatos pénzügyi mûveletek évközi bevételeit és kiadásait is a forgatási célú értékpapírok zárlatánál leírtak szerint kell összevezetni, valamint év eleji elõirányzatait, ha szükséges korrigálni.”

Source: https://magyarkozlony.hu/hivatalos-lapok/40fdb4daa7d070337de631d1f8a1c2de882e56f6/dokumentumok/a7be1c98961a6f53deaa3f3d755fc836d85a58aa/letoltes